

ALŪKSNES NOVADA PAŠVALDĪBA

# ZEMES LIETU KOMISIJA

Dārza iela 11, Alūksne, Alūksnes novads, LV – 4301, tālrunis 64381496, e-pasts dome@aluksne.lv

**SĒDES PROTOKOLS**

Alūksnē

2025. gada 20. februārī Nr. 7

Sēdi sāk plkst. 08.30, sēdi beidz plkst. 10.00

Sēdi vada: Alūksnes novada pašvaldības Zemes lietu komisijas priekšsēdētāja Baiba JOHANSONE

Sēdi protokolē: Alūksnes novada pašvaldības Centrālās administrācijas komisiju sekretāre Jūlija KRŪZĪTE

Sēdē piedalās komisijas locekļi:

Baiba JOHANSONE

Nansija ZUČIKA

Inese RANDA

Ināra KAPULINSKA

Sandra SMILDZIŅA

Sēdē piedalās:

Dzintars ADLERS – domes priekšsēdētājs

Ingus BERKULIS – izpilddirektors

Sanita BUKANE – Juridiskās nodaļas vecākā juriste

Darba kārtība:

1. Funkcionāli nepieciešamā zemes gabala noteikšana Tirgotāju ielā 16, Alūksnē, Alūksnes novadā.

[..]

 *Sēde no 2. darba kārtības punkta pasludināta par slēgtu pamatojoties uz Pašvaldību likuma 27. panta ceturto daļu, izskatāmie jautājumi satur ierobežotas pieejamības informāciju.*

1. **Funkcionāli nepieciešamā zemes gabala noteikšana Tirgotāju ielā 16, Alūksnē, Alūksnes novadā**

B.JOHANSONE iepazīstina klātesošus ar komisijas sagatavoto skici funkcionāli nepieciešama zemes gabala noteikšanai Tirgotāju ielā 16, Alūksnē, Alūksnes novadā un SIA “Jaunrota” iesniegto skici.

Dz.ADLERS informē, ka ir ticies ar Tieslietu ministrijas parlamentāro sekretāru un runāja kopumā par procesu funkcionāli nepieciešamā zemes gabala noteikšanai. Norāda, ka daudzās pašvaldībās šis ir jauns process. Uzskata, ka Tirgotāju iela 16, Alūksnē, Alūksnes novadā gadījumā primāri ir jāievēro apbūves noteikumi, otrkārt, jāieklausās zemes īpašnieka viedoklī. Aicina komisiju, savstarpēji vienojoties ar zemes īpašnieku, nonākt pie kompromisa. Norāda, ka arī nākotnē ir iespējami tādi gadījumi, bet aicina komisiju runāt ar iesaistītajām pusēm.

I.BERKULIS piekrīt, ka visam pamatā ir saruna. Ir jārunā ar zemes īpašnieku. Jāievēro apbūves noteikumi. Jāsastāda skice, kas ir pieņemama visām procesā iesaistītajām pusēm, tālāk jau ir tehniskas lietas. Norāda, ka šobrīd SIA “Jaunrota” īpašniekiem ar parakstu vajadzētu apliecināt, ka piekrīt zemes sadales shēmai.

S.BUKANE norāda par grozījumiem lēmumā. Vērš uzmanību, ja lēmums tiks grozīts, tad par to ir jāinformē arī daudzdzīvokļu mājas Tirgotāju ielā 16, Alūksnē, Alūksnes novadā, iedzīvotājus.

B.JOHANSONE informē, ka tiks sagatavota precizēta skice.

Dz.ADLERS uzskata, ka zemes īpašnieki ir jāuzaicina uz sarunu, ir gatavs iesaistīties, ja tas būs nepieciešams. Norāda, ka pēc likuma zemes īpašnieks var pieprasīt nomas maksu.

I.BERKULIS jautā, vai kādai mājai šis process ir noticis bez aizķeršanās.

B.JOHANSONE atbild apstiprinoši.

Dz.ADLERS, I.BERKULIS pateicas komisijai par darbu.

*Dz.ADLERS, I.BERKULIS, S.BUKANE atstāj sēžu telpu.*

[..]

*Sēdes slēgtajā daļā izskatīti:*

*5 jautājumi* *par nekustamā īpašuma sastāva maiņu, jaunu nosaukumu un adrešu piešķiršanu. Pieņemti pieci lēmumi par nekustamā īpašuma sastāva maiņu, jauna nosaukuma piešķiršanu un ēku adrešu piešķiršanu.*

*2 jautājumi par zemes ierīcības projekta apstiprināšanu. Pieņemti divi lēmumi par zemes ierīcības projekta apstiprināšanu nekustamā īpašuma sadalīšanai.*

*2 jautājumi par darījumu ar lauksaimniecības zemi. Pieņemti divi lēmumi par piekrišanu lauksaimniecības zemes iegūšanai īpašumā.*

*1 jautājums par adreses noteikšanu. Pieņemts lēmums par adreses noteikšanu telpu grupām dzīvojamā mājā.*

*1 jautājums par adreses piešķiršanu. Pieņemts lēmums par adreses piešķiršanu.*

Sēdi beidz plkst. 10.00

Sēdi vadīja *(personiskais paraksts)* B.JOHANSONE

Sēdi protokolēja *(personiskais paraksts)* J.KRŪZĪTE

Komisijas locekļi *(personiskais paraksts)* I.KAPULINSKA

*(personiskais paraksts)*  I.RANDA

*(personiskais paraksts)* S.SMILDZIŅA

*(personiskais paraksts)* N.ZUČIKA